شەفەق نیوز/ لە ماڵپەڕەیل پەیوەندیە کۆمەڵایەتیەکان
لە ماوەی چەن رووژ گوزەیشتە، پارچە ڤیدیۆی رخبەریگ بڵاو بوی، دوو خانم لە مەوقەی کەفتنیان
لەبان هەیتاوەیگ لە کوێەی بەرزیگ نشان دەێد، و باس کریا ک هەردوگ خانمەگە گیانیان
لەدەس دانە، و ئەو رووادوە لە وڵاتیگ عەرەوی بویە، باوجی ئەو قسەیلە راس نەوین.
بەشیگیان لەوەر نشاندان ژنەیلیگ لەچگ وەسەر
لەناو ڤیدیۆەگە وتن گوایە یە لە وڵاتیگ عەرەوی بویە، و دەرکەفت ک ڤیدیۆەگە لە کۆمار
داغستان سەروە ڕووسیای فیدڕاڵی تۆمار کریاگە ک فرەی خەڵکەگەی بەسڵمانە.
خوەشبەختانە، دوو خانمەگە دویای کەفتنیان
لەبان ئەو کوێە ک نزیکەی ٢٠٠٠ مەتر بەرزە رزگاریان لە مەرگ بوی، چوینکە کەفتنە بان
تەختەی بویچگیگ لە کنار کوێەگە، ک نەیشت وەرەو خوارتر بکەفن.
هەردوگ خانەمەگە وەرەو بان گلەو خواردن
و تەنیا چەن زەخمەیل سووکیگ وەپیان بوی.
ڤیدیۆەگە بڕێ ژن نشان دەێد ک لەدەور هەیتاوەگە
گردەو بوینە، و کابرایگ دیرێد دەڵەک هەیتاوەگە وە دوو خانمەگە دەێد.
